AIŠKINAMASIS RAŠTAS

Dėl savivaldybės nekilnojamojo turto išnuomojimo viešojo konkurso būdu

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) patikėjimo teise valdo negyvenamąsias patalpas ambulatorijos pastate, esančiame adresu: Molėtų r. sav., Giedraičių sen., Giedraičių mstl., Vilniaus g. 32-1, ir garažo pastatą, esantį Molėtų r. sav., Molėtų m., Graužinių g. 13. Dalis patalpų ambulatorijos pastate, esančiame Giedraičių mstl., Vilniaus g. 32-1, jau išnuomota gydymo, komercinei, paslaugų veiklai. Laisvų ir šiuo metu nenaudojamų patalpų yra 285,91 kv. m. Atsižvelgdama į tai, Administracija siūlo laisvas patalpas, esančias Giedraičiuose, Vilniaus g. 32-1, viešojo konkurso būdu 5 metams išnuomoti gydymo, administracinei, komercinei, paslaugų, sandėliavimo arba kurjerio veiklai. Dėl patalpų garažo pastate, esančiame Molėtų m., Graužinių g. 13, kreipėsi įmonė, kuri norėtų išnuomoti patalpas komercinei, gamybinei veiklai.

Parengto sprendimo projekto tikslas – išnuomoti viešojo konkurso būdu 5 metų laikotarpiui:

 1.1. 285,91 kv. m ploto patalpas ambulatorijos pastate, adresu: Molėtų r. sav., Giedraičiai, Vilniaus g. 32-1, verstis gydymo, administracinei, komercine, paslaugų, sandėliavimo arba kurjerio veikla ir nustatyti pradinę 1 kv. m nuomos kainą – 0,27 Eur per mėnesį;

 1.2. 43,74 kv. m ploto patalpas garažo pastate, adresu: Molėtų r. sav., Molėtų m., Graužinių g. 13, verstis komercine, gamybine veikla ir nustatyti pradinę 1 kv. m nuomos kainą – 0,31 Eur per mėnesį.

Visi sprendimą pagrindžiantys dokumentai pateikti sprendimo projekto rengėjui.

**2. Šiuo metu esantis teisinis reglamentavimas:**

Lietuvos Respublikos vietos savivaldos įstatymo 6 straipsnio 3 punktas, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2019 m. sausio 24 d. sprendimu Nr. B1-16 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo”, 3, 7, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės funkcijoms vykdyti nereikalingos ir nenaudojamos patalpos bus išnuomotos ir jose bus vykdoma atitinkama veikla. Už patalpų nuomą bus gautos savivaldybės biudžeto pajamos.

Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos bus reikalingos apmokėti viešojo konkurso skelbimą.

**6. Vykdytojai, įvykdymo terminai**

Molėtų rajono savivaldybės administracija.